เริ่มกินยาคุมแผงใหม่ช้าไป3วันค่ะ เลยซื้อยาคุมกำเนิดฉุกเฉินมากิน แบบนี้ต้องรอประจำเดือนรอบใหม่มาก่อนไหมค่ะ หรือกินยาคุมต่อได้เลย
สวัสดีค่ะ หากเริ่มทานยาคุมกำเนิดแผงใหม่ช้าไป 3 วัน ฤทธิ์ของยาคุมกำเนิดแผงเก่าก็จะหมดไปแล้ว ดังนั้น หากได้มีเพศสัมพันธ์ไป ก็ควรทานยาคุมฉุกเฉินป้องกันค่ะ ส่วนยาคุมแผงใหม่ ก็ให้เริ่มทานไปได้เลย เพียงแต่หลังจากนี้ไป 7 วัน ควรงดการมีเพศสัมพันธ์ หรือใช้ถุงยางอนามัยไปก่อน เพื่อรอให้ยาคุมได้เริ่มออกฤทธิ์ใหม่ก่อนค่ะแต่หากหลังจากที่ทานยาคุมแผงเก่าหมดแล้ว และยังไม่ได้มีเพศสัมพันธ์ ก็ไม่จำเป็นต้องทานยาคุมฉุกเฉิน และให้เริ่มทานยาคุมแผงใหม่ได้เลย เพียงแต่ต้องงดการมีเพศสัมพันธ์หลังจากนี้ไป 7 วันเช่นกันค่ะ